Jojo Betzler.
Berusia sepuluh tahun.
Hari ini, awak akan menjadi sebahagian daripada Jungvolk
dalam satu latihan khas hujung minggu.
Ia sangat mencabar.
Tapi hari ini, awak akan matang.
Saya berikrar untuk mengabdikan seluruh tenaga dan kekuatan saya
kepada penyelamat negara kita, Adolf Hitler.
Saya sanggup dan sedia berkorban nyawa untuknya.
Demi Tuhan.
Ya, betul.
Jojo Betzler, bagaimana fikiran awak?
Otak licik.
Jojo Betzler, bagaimana badan awak pula?
Badan serigala.
- Jojo Betzler, bagaimana keberanian awak? - Seperti harimau kumbang.
Jojo Betzler, bagaimana jiwa awak?
Jiwa seorang bangsa Jerman.
Ya, bagus. Awak dah bersedia.
- Adolf. - Ya?
Saya rasa saya tak mampu melakukannya.
Apa?
Sudah tentu awak mampu.
Memanglah awak agak kurus, kurang popular
dan tak pandai ikat tali kasut walaupun awak dah sepuluh tahun.
Tapi awak penyokong Nazi terbaik dan paling setia yang saya kenal.
Tambahan pula, awak sangat kacak.
Jadi, awak akan pergi ke sana dan berseronok, okey?
- Okey. - Macam itulah. Okey.
Sanjungi saya.
Hidup Hitler.
Awak tentu boleh buat dengan lebih baik.
- Hidup Hitler. - Tidak...
Cakap saja. Jangan banyak berfikir.
Hidup Hitler.
- Tidak, awak banyak fikir. Hidup Hitler. - Hidup Hitterler.
Siapa Hitterler? Awak boleh berbahasa Jerman?
- Hidup Hitler. - Itu bukan hidup.
- Macam inilah hidup, hidup! - Hidup Hitler.
- Hidup Hitler.
- Hidup Hitler!
- Macam itulah. Awak dah boleh sebut. - Hidup Hitler!
- Selamat sejahtera! Hidup Hitler! - Hidup Hitler!
- Awak pasti peserta terbaik. Awak hebat. - Hidup Hitler!
- Hidup Hitler!
Hidup Hitler!
Hidup Hitler.
Hidup Hitler, Yorki.
Hidup Hitler, Jojo.
- Dah sedia untuk hujung minggu terbaik? - Ya.
Ayuh.
Hidup!
Hidup Hitler, anak-anak.
Hidup Hitler!
Jungvolk, selamat menyertai latihan hujung minggu Hitlerjugend.
Pada hujung minggu ini. kami akan mendewasakan kamu semua.
Nama saya Kapten Klenzendorf.
Kamu boleh panggil saya Kapten K.
Kapten K.
Ya. Dan ini Pegawai Kecil Finkel.
Ini Cik Rahm.
Hei. Hidup Hitler, semua.
Saya mahu ceritakan tentang diri saya.
Dan kenapa saya sedang bercakap dengan kanak-kanak,
dan bukannya mengetuai askar untuk mati secara terhormat. Itu soalan hebat.
Saya tanya soalan itu kepada diri sendiri setiap hari sejak operasi
yang merosakkan mata saya semasa serangan musuh yang boleh dielak.
Dan menurut orang atasan,
dua mata diperlukan untuk menjadi tentera yang berguna.
Boleh orang bermata dua buat begini?
Aduhai.
Sepanjang dua hari seterusnya,
kamu semua dapat merasai beberapa pengalaman
yang askar Jerman yang gagah berani lalui setiap hari.
Walaupun negara kita kelihatan seperti hanya bertahan
dan harapan untuk memenangi perang ini sangat tipis,
kita sebenarnya tiada masalah.
Kamu semua dah menerima pisau belati Jungvolk Jerman.
Senjata ini sangat istimewa dan mahal.
Pastikan ia sentiasa bersama kamu.
Jangan cuba tikam satu sama lain.
Jangan tikam!
Jangan tikam.
Ini langkah pertama untuk menjadi lelaki dewasa.
Hari ini, budak lelaki akan melakukan aktiviti berkawad, latihan bayonet,
melontar bom, menggali parit, membaca peta, mempertahankan diri daripada gas,
menyamar, teknik menyerang hendap,
latihan perang, menembak dan mengebom.
Budak perempuan akan berlatih tugas penting wanita
seperti membalut luka, mengemas katil dan menghamilkan diri.
Saya dah melahirkan 18 orang anak untuk Jerman.
Ini tahun yang hebat bagi seorang gadis.
Baiklah. Mari kita mulakan.
Ayuh.
Semoga Tuhan membantuku.
Cepat!
Tiga, dua, satu, swastika!
Ayuh!
Tarik! Cepat!
- Bunuh dia! - Tidak, jangan!
- Taring. - Taring, ya.
- Lidah ular. - Lidah ular, ya.
Sisik.
Ya, sisik. Kerana suatu masa dulu, lelaki Yahudi mengawan dengan ikan.
Kaum Aryan seribu kali
lebih bertamadun dan maju daripada kaum lain.
Sekarang, kemas barang-barang kamu.
Kita akan bakar buku.
Ya!
Yahudi macam menakutkan saja, bukan?
Saya tak rasa begitu.
Jika terjumpa orang Yahudi, saya akan terus bunuh.
Macam itu.
Tapi bagaimana cara untuk mengenalnya? Rupanya mungkin sama seperti kita.
Saya akan cari tanduk di kepalanya.
Dan mereka berbau seperti kubis Brussel.
Oh, ya. Saya terlupa tentang bau itu.
Bayangkan berjaya tangkap seorang dan serahkannya kepada Hitler.
Saya pasti akan dipilih sebagai pengawal peribadinya.
Dan kami tentu berkawan rapat.
Saya ingat saya kawan awak paling rapat.
Yorki, awak kawan rapat saya yang kedua.
Saya simpan tempat pertama untuk pemimpin kita.
Melainkan awak Hitler yang bersembunyi dalam badan budak gemuk,
awak patut gembira berada di tempat kedua.
Mungkin saya cuma budak gemuk saja.
Masalah selesai.
Apabila kamu berdepan dengan musuh dan perlu membunuhnya,
siapakah antara kamu yang berani melakukannya?
Bagus.
Tentera Hitler mesti berani.
Kita mahukan pahlawan berhati teguh.
Mereka yang sedia membunuh tanpa teragak-agak.
Bolehkah kamu melakukannya?
- Ya. - Ya.
Johannes.
Bolehkah kamu membunuh?
Sudah tentu. Saya suka membunuh.
Bagus. Mari sini.
Jangan takut. Mari.
Bagus.
Bunuh arnab itu.
Apa?
Pulas kepalanya dan bunuh arnab itu.
Awak takut?
Saya tak takut. Saya cuma...
Sekarang.
Letakkan tangan di lehernya dan terus pulas dengan kuat.
Ia mungkin menjerit, tapi kita akan pijak dengan but sampai mati.
Bunuh.
- Pergi! Cepat, pergi. - Hei!
Lontaran yang hebat.
Awak pengecut.
Sama seperti ayah awak.
Dia bukan pengecut.
Dia berperang di Itali.
Betulkah? Tapi dah dua tahun kita tak terima khabar daripadanya.
Dia pembolos yang pengecut.
Dia penakut dan awak pun sama.
Awak penakut macam arnab kecil.
Arnab kecil yang penakut.
Mungkin kami patut pulas leher awak juga?
Jojo si arnab.
Jojo Arnab.
Kasihan Jojo.
Apa masalahnya, kawan?
Hai, Adolf.
Awak mahu ceritakan tentang arnab itu kepada saya?
Apa yang berlaku?
Mereka mahu saya membunuhnya.
Maaf. Tapi saya tak sampai hati.
Jangan risau. Saya tak kisah.
Tapi mereka panggil saya arnab penakut.
Biarkan saja.
Orang pernah kutuk saya macam-macam.
"Lelaki itu gila."
"Tengoklah orang gila itu. Kita semua akan mati kerananya."
Saya mahu berkongsi satu rahsia. Arnab itu bukan penakut.
Arnab kecil itu berdepan dengan dunia yang berbahaya setiap hari.
Dia mencari lobak merah untuk keluarga dan negaranya.
Empayar saya akan dipenuhi semua jenis haiwan.
Singa, zirafah, kuda belang,
badak sumbu, sotong kurita,
badak kurita.
Termasuklah arnab yang hebat itu.
Awak nak rokok?
Terima kasih saja. Saya tak merokok.
Saya ingin berkongsi satu nasihat yang bagus.
Jadilah arnab.
Arnab yang hina itu boleh mengakali semua musuhnya.
Ia berani, licik dan kuat.
Jadilah arnab.
Jojo!
Awak tak apa-apa, Jojo?
Awak bercakap dengan siapa?
Tiada sesiapa.
Saya ingat awak sedang menangis.
Awak pakar air mata?
Tidak.
Masalah selesai.
Sekarang masa untuk Jojo tunjukkan kepada budak-budak lembik itu
siapa sebenarnya yang pengecut.
Maaf, apa maksud awak?
Lupakan saja.
Jojo, awak nak ke mana?
Saya mahu menjadi arnab!
Jojo Arnab. Mencari lobak merah.
Hei, hebatnya. Kita seperti dua manusia rusa.
Baiklah, setiap orang akan berpeluang menghidupkan dan melontar grenad.
Saya akan menyelia setiap peserta
untuk memastikan yang awak tak mencederakan diri sendiri.
Baiklah, siapa peserta pertama?
Klaus.
Alamak.
Jangan buat begitu.
Jojo.
Finkel!
Jojo.
Ya Tuhan.
Rupanya seperti lukisan Picasso.
Ibunya tentu akan mengamuk.
Anak kesayangan mak.
Hai, sayang.
Anak kesayangan mak.
Kenapa mak begitu gembira?
Anak mak hodoh macam raksasa.
Hei. Awak bukan raksasa.
Lagipun, parut awak akan hilang dan kaki awak akan kembali pulih.
Tapi saya tak boleh jadi pengawal peribadi Hitler.
Awak dah cukup bagus.
Mak cuma gembira kerana awak dah pulang.
Mak risaukan awak, apatah lagi apabila ayah tiada di sini.
Atau Inge.
Tarik ekor arnab itu dan belit telinganya,
ikat elok-elok dan sumbat ia ke dalam lubangnya semula.
Mari kita pergi sekarang.
Mak rasa keluar dari rumah akan memulihkan awak.
Saya tak mahu keluar.
Apa? Jangan mengarut. Tentulah awak mahu keluar.
Saya nampak bodoh.
Orang akan merenung saya.
Nikmatilah perhatian itu.
Tak semua orang berpeluang untuk kelihatan bodoh.
Malangnya, mak telah ditakdirkan cantik jelita.
Sekarang, beranikan diri awak,
keluar dari pintu itu dan berseronoklah.
Okey?
Okey.
Fil Marsyal Jojo, awak tentera terhebat kita.
Bersedia untuk keluar rumah.
Ia berbahaya?
Sangat berbahaya.
- Hidup Hitler. - Aduhai.
Hei!
- Awak nampak sihat. - Hidup Hitler!
Puan Betzler, puan nampak cantik seperti biasa.
Okey, wah.
Kerana awaklah, anak saya tak boleh berjalan dengan betul dan mukanya buruk.
Dia curi grenad saya. Dia ambil...
Ya.
Jadi, awak akan jaga dia semasa saya bekerja?
Pastikan dia ada kerja dan tak rasa tersisih. Faham?
Faham. Ya, saya memang faham.
Bagus.
Kawan-kawan, ini Johannes Betzler.
Budak yang saya ceritakan itu.
Ingat, dia pernah curi grenad dan hampir meletupkan dirinya sendiri
dan akibatnya, saya diturunkan pangkat kerana cuai.
Kini, saya bekerja di pejabat bersama budak-budak yang baik ini.
Jojo, kami tentu ada kerja untuk awak.
- Oh! - Ada idea?
- Saya. - Ada sesiapa?
Ya.
Kita perlukan seseorang untuk bawa klon itu berjalan-jalan.
Dan dia mungkin boleh sebarkan risalah propaganda baru ini
dan hantar arahan kerahan ini.
Bolehkah saya turut dikerah?
Bolehkah?
Ya, itu idea yang hebat.
Ya, saya benarkan awak untuk menghantar budak sepuluh tahun ini berperang.
Berikan senjata kepadanya.
Dan saya ingin bertempur di barisan depan.
Ikut giliranlah, budak.
Okey. Ini arahan kerahan dan ini senjata.
Tidak!
Senjata ini tidak sesuai?
Tidak.
Jijiknya.
Tengoklah.
Apa yang mereka buat?
Apa yang termampu.
Mari.
Hei. Jojo Arnab!
Tengoklah muka awak.
Saya askar! Saya akan pergi berjuang!
Dan awak posmen!
Jojo Arnab!
Mak?
Fil Marsyal Jojo dah pulang.
Mak?
Mak? Saya dah pulang.
Mak?
Hai.
Apa yang awak nak?
Awak hantu?
Ya. Saya hantu.
Jangan paksa saya kejar awak.
Saya terlalu lapar dan awak pun tahu kami amat menyukai rasa darah.
Awak hilang sesuatu?
Saya bukan hantu, Johannes.
Saya lebih teruk daripada hantu, tapi awak pun tahu, bukan?
Awak tahu saya siapa.
- Tidak. - Ya.
Sebut.
Sebutlah!
Orang Yahudi.
Betul.
Awak tak boleh berada di sini.
Ibu awak yang jemput saya dan itu menjadikan saya tetamunya.
- Ia tak dibenarkan. - Apa awak akan buat, Hitler cilik?
Sudah tentu.
Pergi beritahu mereka.
Tapi awak tahu apa akan berlaku jika awak buat begitu?
Saya akan kata yang awak tolong saya.
Ibu awak pun sama juga.
Kemudian, matilah kita semua.
Dan jika awak beritahu dia yang awak tahu tentang saya, walau sepatah pun...
saya akan berjasa kepada dunia dengan mengelar kepala awak.
Faham?
Ya.
Rasanya saya akan simpan pisau ini. Ia cantik.
Aduh. Menakutkan betul.
- Apa saya patut buat? - Terus terang, saya pun tak tahu.
Mungkin mereka bukan seorang.
Mungkin ada beratus lagi di sebalik dinding awak.
Bagaimana dia boleh menguasai awak?
Tentu dengan menggunakan kuasanya.
Kuasa mengawal minda.
Oh, biasalah.
- Awak nampak kepantasan pergerakannya? - Ya.
Seperti Jesse Owens versi perempuan Yahudi.
Dan dia dah rampas pisau awak.
Pisau saya!
Seperti gabungan Jesse Owens dan Jack the Ripper versi perempuan Yahudi.
Habislah awak, kawan.
Apa awak patut buat?
- Saya tahu! - Saya tahu!
- Saya akan berunding. - Bakar rumah
dan salahkan Winston Churchill.
Atau berunding.
Maafkan saya?
Kakak?
Gadis Yahudi di sebalik dinding?
Orang Yahudi?
Okey, saya cuma ingin kata,
saya tak takut kepada awak dan awak patut cari tempat tinggal lain.
Okey?
Tak okey.
Keluar dari bilik saya.
Dia agak biadab.
Itu cuma pendapat saya saja.
- Dan sekarang, dia ada dua pisau. - Saya tahu!
- Bagaimana awak nak potong benda? - Entahlah!
Dia juga masih di atas sana. Benda...
- Orang Yahudi. - Ya, orang Yahudi.
- Apa kita nak buat dengan dia? - Tolong fikirkan sesuatu.
Macamlah saya pandai sangat.
Jangan tawarkan rokok kepada saya lagi! Saya sepuluh tahun!
Baiklah. Maaf. Saya rasa amat tertekan!
Mari kita bincang secara serius.
Awak tak boleh beritahu mak awak, jika tak, dia akan kelar kepala awak,
tapi dia tak ada sebab untuk memusnahkan hidup awak.
Malah, awak boleh menjadikannya satu kelebihan.
Bagaimana?
Apabila seseorang cuba mengawal minda saya, awak tahu apa saya buat?
Kawal semula minda mereka.
Awak ingat lagi tahun lepas ketika si von Stauffenberg
cuba letupkan saya dengan bom meja?
Ya, awak selamat.
Betul.
Satu-satunya sebab saya terselamat, selain memiliki kaki yang kalis bom
adalah kerana saya mengakalinya.
Saya biar dia fikir yang saya dah mati, sedangkan saya tak apa-apa.
Dengan berpura-pura mati, semua pengkhianat menonjolkan diri mereka.
Jadi apa yang awak nak buat?
Berpura-pura mati?
Tepat sekali. Nanti dulu.
Tidak, maksud saya. Buat dia rasa selamat, kemudian, barulah dia tak berjaga-jaga.
Maka, awaklah yang berkuasa.
Psikologi songsang.
Jangan menyukarkan keadaan.
Guna saja taktik kuasa minda terbalik saya dan semua masalah akan selesai.
Saya pergi dulu. Kami nak makan unikorn di rumah saya malam ini.
Tumpukan perhatian, Jojo.
Ingat, seorang Yahudi di sebalik dinding
lebih baik daripada dua orang Yahudi yang terbang berkeliaran,
turun melalui serombong dan makan orang Nazi yang tak bersalah.
Dan jangan bagi pisau kepadanya lagi.
Selamat tinggal.
Sayang, kenapa awak masih berjaga?
Awak dah makan?
Maaf. Mak terleka. Mak pergi berjalan dan sedang...
Apa kita akan buat dengan tali ini? Aduhai.
Awak akan belajar juga cara mengikatnya, bukan?
- Saya terdengar bunyinya. - Apa?
Siapa?
Inge.
Rohnya.
Kasihannya awak.
Awak dah tak siuman.
Tapi mak lebih malang kerana tinggal dengan orang yang tak siuman.
Saya dengar bunyi bising. Di tingkat atas.
Hantu? Biar betul. Awak tahu apa yang mak dengar? Tikus mondok.
Ya, memang ada. Tak sangka, bukan?
Haiwan kotor.
Mak memang nak larang awak daripada naik ke atas
sehinggalah mak mengemasnya. Mak tak mahu awak sakit.
Okey, mak.
Saya akan berhati-hati dengan tikus mondok itu.
Mana semua pisau?
Mak pun dah nak masuk tidur?
Ya. Tak lama lagi.
Mak cuma perlu kemas barang sedikit.
Barang apa?
Barang mak.
Awak cuma perlu percayakan mak, okey? Mak bos awak, faham?
Mungkin.
Bagus.
Ya, dengan satu mata. Begini...
Hampir menjadi.
Tapi kurang tepat.
Bagus. Macam itulah.
Ya.
Awak perlu perlahan sedikit.
Dia dengar bunyi bising di sini.
Jika saya terpaksa pilih antara awak dan anak saya, saya...
entah ke mana saya akan hantar awak.
Faham?
Dia tak boleh tahu. Jika dia tahu, mereka juga akan tahu.
- Awak boleh berbincang dengannya. - Awak tak kenal dia.
Dia sangat taasub.
Selepas tiga minggu, barulah dia terima hakikat yang rambut datuknya tak perang.
Saya yakin dia masih keanak-anakan.
Budak kecil yang suka bermain dan berlari kepada saya kerana takutkan bunyi guruh.
Dia fikir saya yang cipta kek coklat.
Akhirnya, itu saja yang saya ada.
Harapan yang satu-satunya anak saya yang tinggal tak mati.
Mungkin kita semua dah mati. Kita cuma belum sedar.
Mungkin.
Banyak yang telah awak lalui.
Hidup saya tak pernah normal.
Awak dicabar.
Mereka kata awak tak boleh dan takkan hidup.
Jika itu menjadi kenyataan, maka, mereka dah menang.
Mereka asyik menang saja setakat ini.
Mereka takkan menang. Itulah kuasa awak.
Selagi ada orang yang masih hidup, itu bermakna mereka kalah.
Mereka tak tangkap awak semalam atau hari ini. Esok, buat benda yang sama.
Hei.
Esok harus sama seperti hari ini.
Aduh!
Awak perlu meregangkan badan.
Awak rasa sakit?
- Ya. - Bagus. Kesakitan ialah teman kita.
Tak lama lagi, kaki awak akan menjadi kurang cacat dan tak berguna.
Tapi saya cadangkan awak bercuti lagi sebulan
kerana muka awak mungkin akan menakutkan pelajar lain.
Ia agak hodoh.
Okey, giliran siapa pula?
Jojo.
Sayang, mak perlu pergi.
Kita jumpa di rumah.
Hai, Kapten K.
Hei. En. Grenad rupanya.
Bagaimana kaki awak?
Ia hampir sembuh.
Kesakitannya hanya tinggal 80 peratus saja.
Apa yang awak berdua buat?
Saya disuruh mengajar budak-budak HJ latihan perang dalam air.
Kalau-kalau mereka perlu bertempur di dalam kolam renang.
Boleh saya tanya satu soalan tentang orang Yahudi?
Ya Tuhan. Kenapa?
Apa saya patut buat jika saya nampak mereka?
Okey. Jika itu berlaku, beritahu kami, kami akan beritahu Gestapo
dan mereka akan beritahu SS yang akan bunuh orang Yahudi itu.
Dan orang yang membantunya.
Dan sebagai langkah berjaga-jaga, mungkin juga beberapa orang lain.
Prosesnya agak panjang.
Walaupun jika dia pukau orang itu supaya melindunginya?
Itu tak mungkin berlaku.
Tidak, itu tak mustahil.
Ia berlaku kepada pak cik saya.
Seorang Yahudi pukau dia dan akibatnya, dia jadi kaki botol dan kaki judi.
Dia juga curang terhadap isterinya
dan mengadakan hubungan sulit dengan kakak saya.
Dia dah mati lemas dalam satu nahas, tapi ia tetap salah orang Yahudi itu.
Awak ada ternampak orang Yahudi?
Saya tak pasti jika saya boleh mengenal pastinya?
Ya, saya pun. Tanpa topi pelik mereka, ia hampir mustahil.
Seseorang patut tulis buku tentang isu ini.
- Ia akan memudahkan kita. - Ia tentu laris.
Ya.
Finkel, mereka lemas. Ayuh.
Kita jumpa lagi nanti, kawan.
Okey, ini masalahnya sekarang.
Jika saya laporkan tentang awak, awak akan dihukum
dan awak tentu tak mahu itu berlaku.
Tapi nanti awak laporkan tentang saya dan ibu saya, habislah kami
dan saya tak mahu itu berlaku.
Jika awak beritahu ibu saya yang saya tahu, dia akan halau awak
dan awak tentu tak mahu dihalau.
Jika saya beritahu ibu saya yang saya tahu, awak akan penggal kepala saya
dan saya juga tak mahu itu berlaku.
Jadi, ia jalan buntu Mexico.
Ia cuma jalan buntu biasa.
Saya ada beberapa syarat untuk awak terus tinggal di sini.
- "Syarat"? - Ya.
Beritahu saya segalanya tentang kaum Yahudi.
Okey.
Kami sama seperti awak,
tapi kami manusia.
Tolonglah serius sedikit.
Anggap ia sebagai satu pendedahan.
Saya ingin tahu semua rahsia awak.
Tolong jangan duduk di atas katil kakak saya.
Kenapa? Dia tak perlukannya lagi.
Awak langsung tak kenal kakak saya.
Saya berkawan dengan Inge.
Saya ingat awak.
Awak budak yang pelik.
Berhenti cakap kosong.
Cepat beritahu saya tentang kaum awak.
Sudah tentu kami syaitan yang sukakan wang.
Betul, bukan?
Sudah tentu. Semua orang pun tahu.
Tapi orang tak tahu yang kami ada alahan makanan.
Keju, roti, daging.
Benda-benda itu akan membunuh kami.
Jika awak mahu bunuh saya, itulah cara paling cepat.
Biskut juga boleh membawa maut.
Kelakarnya.
Apa pun, makanan tak cukup untuk awak, jadi, saya tak tahu apa awak boleh buat.
Ibu awak berjaya dapatkan roti untuk saya.
Dia baik. Dia layan saya seperti manusia biasa.
Tapi awak bukan manusia biasa.
Awak pula bagaimana?
Berani awak cakap begitu!
Awak lemah seperti bulu mata.
Saya berketurunan Aryan.
Darah saya berwarna semerah bunga mawar.
Dan mata saya biru bagaikan...
Bebaskan diri awak.
Bebaskan diri awak, budak Aryan yang hebat. Kaum Yahudi tak lemah.
Saya cucu-cicit mereka yang bertarung dengan malaikat dan membunuh raksasa.
Kami kaum pilihan Tuhan.
Kaum awak dipilih oleh lelaki pendek yang tak mampu mendapatkan misai penuh.
Kaum lebih kuat konon.
Bagaimana dengan gadis Yahudi di dalam loteng?
Dia tak mahu bercakap dengan saya.
Itu tak mengejutkan, awak penyokong Nazi.
Agaknya.
Buku ini tentu lebih sukar untuk ditulis berbanding jangkaan saya.
Apa yang dia buat? Dia bakar sesuatu?
Apa yang dia bakar?
- Apa yang awak bakar? - Dia tak boleh dengar suara awak.
Apa yang awak bakar?
Kenapa mak begitu gembira?
Keadaan semakin berubah.
Pihak Berikat telah merampas Itali.
Seterusnya, Perancis pula dan kemudian, perang akan tamat.
Tak guna! Kenapa itu menggembirakan mak?
Mak bencikan negara mak?
Mak sayang negara mak. Mak cuma benci perang.
Ia membuang masa, bodoh dan lagi cepat kita capai keamanan, lagi baik.
Perang pasti akan tamat.
Kita akan hancurkan musuh kita.
Apabila mereka dah mati, kita akan guna kubur mereka sebagai tandas.
Okey. Hentikan isu politik.
Makan malam bersifat neutral. Meja ini ialah Switzerland.
Mari kita makan.
Mak tak makan.
Tidak. Mak tak lapar.
Mak akan makan kemudian.
Sekarang, mak cuma akan kunyah anggur.
Saya sangat lapar malam ini.
Mungkin saya akan habiskan makanan mak.
Saya tak mahu membazirkannya.
Bagaimana hari awak, Johannes?
Biasalah, merayau-rayau sebagai budak cacat yang tiada matlamat hidup.
Awak tak cacat.
Muka saya kelihatan seperti peta jalan.
Saya tak rasa mak akan faham.
Jika ayah saya ada di sini, dia tentu akan faham.
Dia tiada di sini.
Saya tahu. Sebaliknya, saya terperangkap dengan mak.
Awak mahukan ayah awak?
Ya.
- Ya? - Ya.
- Ya? - Ya!
Baiklah.
Jangan sesekali cakap begitu dengan ibu awak.
Paul, apa yang berlaku?
Paul?
Saya tengking anak kita.
Apa? Minta maaf kepadanya.
Maaf, nak.
Apa?
Awak minta maaf macam itu saja?
Maaf, nak.
Jojo...
ayah tahu awak merindui ayah,
tapi ayah sedang cuba mengubah dunia.
Sementara ayah tiada,
tolonglah jaga Rosie kesayangan ayah.
Boleh awak melakukannya?
Ya, ayah.
Terima kasih.
Dia sedang berusaha sedaya upaya.
Wah. Anak kita baik, bukan?
Sedapnya.
Ia mengingatkan ayah ketika ayah menari dengan Rosie di The Red Salon.
Sayang ingat lagi?
Sudah tentu.
Hei, jangan duduk saja, nak.
Mari.
Mari menari dengan ibu bapa awak.
Saya mahu awak lukis gambar tempat tinggal kaum Yahudi.
Di mana awak semua makan, tidur dan tempat Ratu Yahudi bertelur.
Awak sangat bodoh.
Ayuh. Kita ada banyak kerja.
Ceritakan tentang keluarga awak.
Saya boleh ceritakan tentang kaum Yahudi, tapi bukan keluarga saya.
Tapi saya perlukan kisah latar.
Kenapa awak habiskan masa dengan saya? Awak tak ada kawan?
Sudah tentu ada. Yorki.
- "Yorki"? - Salah seorang daripadanya.
Awak tak ada sesiapa
Saya ada Nathan.
"Nathan"? Siapa dia?
- Tunang saya. Saya ada dia. - Mana dia?
Berjuang bersama pihak penentang, tengoklah.
Dia lamar saya di tebing sungai.
Dia melutut seperti lelaki budiman dan baca puisi Rilke.
Apabila saya setuju, kami menari sehingga larut malam.
Membosankan.
Siapa Rilke?
Dia penyajak yang hebat. Dia penyajak kegemaran Nathan.
Kegemaran Nathan? Seronoknya.
Dia akan selamatkan saya dan kami akan tinggal di Paris.
Awak mahu tinggalkan Jerman selama-lamanya?
Jerman yang tinggalkan saya dulu.
Kami tak perlukan awak.
Awak dan teman lelaki bodoh awak boleh berambus
dan pergi tinggal di negara keju, siput dan roti baguette.
Sudahlah, awak cemburu kerana awak tiada teman wanita.
Saya terlalu sibuk untuk ada teman wanita.
Awak tentu ada masa nanti.
Itu saja yang awak akan fikirkan.
Awak akan bertemu seseorang dan seharian,
awak akan mengimpikan saat awak berdakapan dengannya.
Itulah namanya cinta.
- Mengarutlah. - Selesai.
Saya suruh awak lukis tempat tinggal kaum Yahudi.
Ini cuma gambar bodoh kepala saya.
Ya. Itulah tempat tinggal kami.
Rilke.
Awak di mana? Penyajak bodoh.
Ya. Pandai awak berfikir, Arnab.
Kita bina lantai palsu dengan buku supaya dia terjatuh ke dalamnya.
Terus ke dalam lubang yang dipenuhi pirana, lava dan bakon.
Dia tentu tak menjangkakannya.
Awaklah diam. Jangan suruh saya diam.
Jom pinjam buku dan pergi dari sini. Perpustakaan membosankan.
Ya, perbuatan kita ini sangat bijak.
Dia tentu akan patah hati.
Saya perlu beritahu awak sesuatu.
Saya terjumpa surat lama daripada Nathan yang dihantar kepada awak.
- Apa maksud awak? - Saya akan bacakan.
"Wahai Elsa, ini sukar untuk saya katakan, tapi saya tak mahu lagi mengahwini awak.
Saya telah menemui teman baru dan kami sering ketawa dan berkucupan.
Bak kata penyajak kegemaran saya, Rilke,
'Kita perlukan cinta untuk berlatih meninggalkan satu sama lain.'
Selamat tinggal dan maaf kerana meninggalkan awak.
Daripada bekas tunang awak, Nathan.
Catatan tambahan, saya bukannya menyertai pihak penentang.
Saya bohong.
Saya menganggur dan agak gemuk sekarang."
Jangan buka pintu,
tapi saya terlupa yang ada lagi surat kedua.
"Wahai Elsa...
Saya nak awak tahu yang saya tak mahu memutuskan pertunangan kita sekarang.
Saya tukar fikiran kerana saya takut awak bunuh diri,
seperti yang dibuat oleh ramai gadis dan ia buat saya rasa tertekan.
Saya mahu awak terus hidup.
Syukurlah awak dijaga oleh budak
yang bagi saya, amat matang bagi budak seusianya.
Dia juga berani.
Mari kita berkahwin satu hari nanti,
walaupun saya menganggur dan tiada apa yang istimewa.
Yang ikhlas, Nathan."
- Beethoven. - Einstein.
- Bach. - Gershwin.
Brahms. Wagner. Mozart.
Ahli muzik, itu saja orang Jerman yang ternama?
Rilke.
Ya. Penyajak kegemaran awak, Rilke. Ibunya orang Yahudi.
Jika begitu, Dietrich.
Houdini.
Tidak. Itu mustahil.
Percayalah, kawan.
Cuba tanya Pissarro, Modigliani, Man Ray, Gertrude Stein,
Moses dan yang terulung antara mereka, Jesus Christ. Amen.
Awak main sebut saja nama-nama lama.
Saya tak pernah dengar pun nama-nama itu dan saya dah bosan.
Hei.
Kalau awak jumpa lagi surat daripadanya, tolong beritahu saya.
Baiklah.
Okey.
Selamat tinggal.
Dulu, ramai pasangan datang ke tebing sungai ini.
Mereka menyanyi dan menari.
Berasmara.
Kita tiada masa untuk asmara.
Kita sedang berperang.
Masa untuk asmara sentiasa ada.
Awak akan bertemu seseorang yang istimewa.
Kenapa semua orang selalu kata begitu?
Siapa lagi yang kata begitu?
Semua orang.
Apa pun.
Ia idea bodoh.
Awak yang bodoh.
Cinta ialah benda paling kuat di dunia ini.
Saya rasa logamlah benda paling kuat di dunia ini.
Diikuti oleh dinamit dan otot manusia.
Lagipun, saya takkan kenal cinta.
Mak tak terkejut langsung.
Tali kasut awak terbuka lagi.
Oh, Jojo.
Awak akan tahu apabila ia berlaku.
Awak akan merasainya.
Ia menyakitkan.
- Menyakitkan hati. - Di dalam perut.
Awak rasa berdebar-debar.
- Menjijikkan. - Ya, menjijikkan.
Mari, Shitler. Mari kita pergi.
- Hei! - Apa kena dengan awak?
Mak risaukan awak. Awak mabuk lagi?
Ayuh.
- Ya Tuhan. - Tolong buka ikatannya.
Awak semakin gemuk.
Saya tak...
Beginilah. Apa kata mak tinggalkan saja awak di sini?
- Tidak. - Mak akan jemput awak esok.
- Okey? Boleh? - Tidak. Mak!
Awak bukalah sendiri.
- Tidak! - Kita jumpa di rumah.
- Kita jumpa pagi esok. - Mak!
Awak membesar terlalu pantas.
Budak kecil tak sepatutnya meraikan perang dan bercakap tentang politik.
Awak sepatutnya panjat pokok dan jatuh dari pokok.
Tapi pemimpin kita kata kanak-kanaklah yang akan memerintah dunia.
Tapi parti Reich semakin lemah.
Kita akan kalah dalam perang ini dan apa awak mahu buat selepas itu?
Kehidupan ialah satu anugerah.
Kita harus meraikannya.
Kita perlu menari supaya Tuhan tahu yang kita bersyukur kerana bernyawa.
Saya tak mahu menari.
Menari hanya untuk orang yang tak ada kerja.
Menari adalah untuk mereka yang bebas.
Ia cara untuk melupakan semua ini.
Mak menarilah sampai ke rumah.
Saya akan berbasikal.
Jangan harap.
Tiada siapa boleh halang mak.
Selamat pulang, semua!
Pulanglah dan cium ibu awak semua!
Malangnya, tiada berita daripada Nathan hari ini.
Dia mungkin sedang buat sesuatu yang hebat seperti membaca atau menyimpan janggut.
Apa masalahnya?
Awak mahu saya ceritakan tentang kaum Yahudi?
Saya tak peduli.
Pada mulanya, kami tinggal di dalam gua.
- Jauh di teras Bumi. - Tunggu dulu.
Tempat-tempat menakutkan yang dipenuhi makhluk aneh yang ada satu persamaan.
Mereka semua curi hujung kemaluan?
Tidak, bodoh.
- Cinta terhadap seni. - Bukan potong kemaluan?
Awak mahu dengar atau tidak?
Awak boleh teruskan, tapi saya tahu kisah kemaluan itu benar.
Rabbi gunakannya sebagai palam telinga.
Saya akan teruskan.
Selepas bertahun-tahun mencipta sihir dan jampi,
dengan perlahan-lahan, kami keluar dari gua dan berpindah ke bandar.
Ada juga yang kekal di dalam gua, tapi dalam badan haiwan.
Yang seakan-akan gumpalan?
Saya akan lukiskan untuk awak.
Siap.
Ia lebih cantik jika diwarnakan.
Mana tanduknya?
Di bawah rambutnya.
Mana tanduk awak?
Saya masih muda.
Ia akan tumbuh apabila kami 21 tahun.
Sekarang, kami hidup dalam kalangan manusia biasa,
tapi kami selalu rampas rumah orang dan tidur tergantung di siling.
Seperti kelawar.
Dan kami boleh baca fikiran satu sama lain.
Ya Tuhan.
Fikiran semua orang?
Bagaimana dengan fikiran orang Jerman?
Tidak.
Kepala mereka terlalu keras untuk ditembusi.
Seperti burung, bahasa sebenar kami berbunyi seperti nyanyian.
Kami juga tertarik kepada benda yang berkilauan.
Kristal, kaca dan emas.
"Tertarik kepada benda yang berkilauan."
Dan juga benda yang hodoh.
Kaum Yahudi sukakan kehodohan.
Kami belajar tentang perkara itu di sekolah.
Awak sukakannya juga?
Benda hodoh.
Hai.
Awak berdua nampak serasi.
Saya cuma mahu pastikan yang dia masih hidup.
- Apa awak peduli? - Saya tak peduli.
Saya cuma tak mahu ada mayat di dalam rumah saya.
- Awak tentu tak suka, bukan? - Saya sukakannya.
Tambah lagi mayat di dalam rumah saya.
Awak berdua selalu menghabiskan masa bersama.
Ia buat saya rasa tak selesa.
Awaklah yang mencadangkannya.
Saya?
- Ya. - Ya, betul.
Lagipun, ia untuk buku ini.
Ya Tuhan, betul cakap awak.
Maaf. Saya dah buat ia terasa pelik?
Sekarang ia dah rasa pelik, bukan?
Tak patut ada rasa pelik antara kita.
Semua ini tak sepatutnya terasa pelik.
Tak apa. Saya cuma penat. Saya mahu tidur.
Ya, saya cuma menghangatkan katil untuk awak.
Kerana hanya rakan sejati yang akan buat begitu.
Hei, apa pendapat awak tentang pakaian ini?
Saya tak pasti dengan bahagian pinggulnya. Patutkah ia lebih besar?
- Awak nampak segak. - Terima kasih.
Dengar sini, Jojo. Saya ingin berikan sedikit nasihat.
Apabila awak tahu apa yang dia fikirkan
dan tahu apa yang dia cuba buat awak fikirkan,
dalam minda awak, awak perlu berfikir sebaliknya.
Awak faham cakap saya?
Jangan biar dia kawal minda awak.
Jojo, itu,
satu-satunya benda yang tidak sesekali boleh berlaku kepada orang Jerman!
Jangan biar minda Jerman awak dikawal olehnya!
Saya takkan biar dia kawal minda Jerman saya, wahai pemimpinku.
Jangan biar dia lakukannya.
Sekarang,
awak dah ada maklumat yang mencukupi untuk buku awak.
Sekarang masa untuk mendedahkannya kepada dunia, bukan?
Ya.
Adolf?
Awak rasa saya hodoh?
Ya.
Dia dah tidur?
Dia berbeza.
Dia mengesyaki sesuatu. Dia fikir roh Inge ada di sini.
Awak benar-benar mengingatkan saya kepadanya.
Saya teringin melihat dia membesar menjadi seorang wanita.
Tapi sebaliknya, saya terpaksa melihat awak pula.
Saya tak tahu apa-apa tentang kewanitaan.
Adakah ia begitu?
Perbuatan seperti minum wain?
Ya. Awak akan minum.
Minum Champagne apabila gembira.
Minum Champagne apabila bersedih.
Awak boleh pandu kereta.
Berjudi kalau awak mahu.
Memiliki berlian.
Belajar menembak.
Mengembara ke Maghribi.
Mencari kekasih.
Buat mereka menderita.
Merenung mata harimau.
Dan percaya tanpa rasa takut.
Itulah ertinya menjadi seorang wanita.
Bagaimana awak buat semua itu?
Bagaimana awak percayakan seseorang?
Awak percaya saja.
Selamat malam.
Semua yang awak katakan itu.
Awak pernah melakukannya?
Seperti pergi ke Maghribi dan sebagainya?
Tidak.
Saya tak pernah merenung mata harimau.
Finkel, saya maksudkan anjing untuk waktu bandar ini diserang,
bukan penggembala berbangsa Jerman.
Bawa mereka pergi.
Bawa mereka pergi!
- Sekarang! - Sila pergi cepat.
Terima kasih.
- Maaf kerana tengking awak. - Saya rasa sangat bodoh.
Tidak. Nama baka itu mengarut. Saya sepatutnya lebih jelas.
- Awak jalankan tugas dengan baik. - Terima kasih.
Hai, nak.
Boleh kami bantu awak, En. Betzler?
Ada apa? Mari ikut saya.
Jika kita serahkan orang Yahudi, adakah kita akan terima sesuatu?
Asyik-asyik orang Yahudi. Awak masih berminat tentang mereka?
Saya sedang menyediakan bandar ini untuk serangan yang bakal berlaku.
Saya sedang merancang strategi pertahanan.
Pihak Amerika ada di sebelah barat, pihak Rusia di sebelah timur.
Kawan saya pernah berjumpa orang Rusia dan mereka makan dia.
Siapa kacang walnut itu?
Itu cuma kacang walnut.
Apa yang awak mahu bincangkan?
Saya banyak belajar tentang kaum Yahudi.
Awak tahu yang orang Yahudi boleh membaca minda satu sama lain?
Dan mereka tidur tergantung di siling seperti kelawar.
Menariknya. Dari mana awak dapat maklumat itu?
Daripada kajian saya.
Saya sedang menulis buku.
Tahniah. Apa tajuknya?
"Yahu Yahudi."
Ia pendedahan tentang kaum Yahudi.
Awak boleh juga menamakannya, "Siapa awak, Yahudi?"
Bagaimana dengan "Berita Yahudi?"
Awak ada imaginasi yang hebat.
Tapi ia benar.
Sudah tentu ia benar.
Semasa saya sebaya dengan awak, saya ada rakan imaginasi bernama Conny.
Dia selalu kencing di katil saya semasa saya tidur. Dia menyusahkan betul.
Hei, mari sini.
Awak mungkin berminat dengan apa yang saya sedang buat.
Antara persiapan kami untuk serangan itu, saya akan reka semula pakaian saya.
Lihatlah, bulu ini untuk aerodinamik warna berkilat untuk menyilaukan musuh,
but ini hanya sebagai hiasan.
Dan ini...
Ini senjata Gatling yang dilengkapi radio
dan ia mengeluarkan muzik menjengkelkan untuk melemahkan musuh.
- Hak ciptanya terpelihara. - Bermakna awak tak boleh menirunya.
Ya. Jangan memandai-mandai.
Budak-budak kata yang ayah awak kini di medan perang.
Jadi awaklah ketua keluarga. Bagaimana keadaannya?
Okey saja.
Ya?
- Jadi, apa tugas saya hari ini? - Ada satu tugas.
Ia tak sehebat tugas yang awak biasa buat,
tapi kami perlukan semua bantuan yang ada.
Logam untuk Hitler!
Periuk belanga untuk usaha memenangi perang.
Lelaki logam sudah datang Mencari periuk belangamu
Logam untuk Hitler!
Nat dan bolt!
Periuk belanga!
"Bebaskan Jerman."
Jojo?
- Yorki? - Hai!
Awak dah jadi askar sekarang?
Sedia berkhidmat.
Tapi awak cuma 11 tahun.
Saya tahu.
- Boleh saya sentuh? - Sudah tentu.
Itu kertas?
Saya pun ingat begitu, tapi ia seakan-akan kertas.
Ia bahan terbaru ciptaan ahli sains kita yang terhebat.
Saya amat kagum.
Hei, Yorki.
Saya ada tangkap orang Yahudi. Dia memang Yahudi.
Orang Yahudi?
Saya nampak beberapa orang Yahudi yang mereka tangkap di hutan.
Sebenarnya, saya tak faham apa yang perlu dirisaukan.
Mereka tak menakutkan langsung dan nampak normal saja.
Saya dah terganggu.
Saya perlu pergi dulu.
Selamat tinggal.
- Selamat tinggal. - Ya Tuhan.
Susah betul berlari dengan pakaian ini.
Saya jumpa benda ini.
Ambillah. Ia mungkin dah rosak.
Ia tak penting.
Lukislah sesuatu untuk buku saya.
Saya boleh lukis gambar awak sekali lagi.
Tiada siapa mahu tengok gambar budak cacat.
Awak tak cacat.
Lagipun, pelukis sebenar tak nampak semua itu.
Awak maksudkan pelukis buta.
Tak apa.
Saya reda dengan hakikat yang saya mungkin takkan dapat mencium seorang gadis.
Awak akan dicium, Jojo.
Awak mahu saya cium awak?
Okey.
Dua perkara.
Perkara nombor satu.
Orang Nazi dan Yahudi diharamkan bersama seperti kita sekarang,
apatah lagi bercium.
Perkara nombor dua.
Ia cuma ciuman kerana simpati, jadi ia tak boleh diambil kira.
Awak bukan penyokong Nazi.
Saya amat menyukai swastika,
jadi saya rasa itu tanda yang amat jelas.
Awak bukan penyokong Nazi, Jojo.
Awak budak sepuluh tahun yang menyukai swastika,
memakai pakaian seragam dan ingin terlibat dengan sesuatu.
Tapi awak bukan seperti mereka.
Okey.
Kita perlu bersetuju untuk tak bersetuju.
Okey?
"Bukan penyokong Nazi."
Saya Yahudi yang kotor.
Cepat. Pergi sembunyi.
Pergi cepat.
Hidup Hitler.
Biar saya memperkenalkan diri saya.
Saya Kapten Herman Deertz daripada Gestapo Falkenheim.
Dan bersama saya, En. Mueller, En. Junker, En. Klum dan En. Frosch.
Boleh kami masuk?
Terima kasih banyak.
- Hidup Hitler. - Hidup Hitler.
Hei, Jojo!
Hei, kawan-kawan!
Gembiranya saya berjumpa awak!
Tayar basikal saya pancit, jadi saya terpaksa mengangkatnya.
Kapten Klenzendorf.
- Hidup Hitler. - Hidup Hitler.
Awak kenal Freddy Finkel.
- Hidup Hitler. - Hidup Hitler.
Ada apa-apa yang saya terlepas?
Tidak. Kami cuma menyapa budak itu dan kemudiannya, awak
dan selepas itu, Freddy Finkel
dan sekarang, kami buat pemeriksaan rutin.
Kenapa Kapten datang ke sini?
Kebetulan kami lalu di sini
dan kami mahu berikan risalah ini kepada budak itu.
Dia bekerja dengan kami.
- Begitu rupanya. - Ya.
- Awak pula? - Awak tahulah bagaimana keadaannya.
Setiap hari kami jawab panggilan, "Helo, itu Gestapo?
Saya rasa ada komunis bersembunyi di belakang peti sejuk saya."
Kami pergi menyiasatnya. Rupa-rupanya ia cuma kulat.
Ia hampir sama saja.
Ia sebahagian tugas kami.
Inilah bilik budak lelaki idaman saya.
Ya.
Itu pun dia.
Awak mungkin pernah dengar tentang kemaluan Hitler tak sempurna.
Mengarutlah.
Kemaluannya berlebihan.
Awak ialah sukarelawan di pejabat Hitlerjugend, bukan?
Ya.
Baguslah.
Kalaulah lebih ramai budak-budak kita yang taasub membuta tuli seperti awak.
Apa yang mereka semua buat di atas sana?
Apa kata kita pergi tengok di atas?
Awak tahu di mana ibu awak?
Tidak.
Rasanya dia di pekan.
Selalukah dia ada di rumah?
Dia agak sibuk.
Benarkah?
Saya gembira melihat awak memakai pakaian seragam jugend...
tapi...
mana pisau awak?
Awak perlu selalu membawanya bersama. Mana pisau itu?
- Saya tinggalkannya... - Ia di sini.
Siapa awak?
Apa awak buat di dalam rumah saya?
Awak pun tinggal di sini?
Saya kakaknya, Inge.
Hidup Hitler.
- Hidup Hitler. - Hidup Hitler.
Saya tak tahu yang awak ada kakak, Johannes.
Kadangkala dia berharap yang saya dah mati.
Bukankah begitu, Frankenstein kecil?
Sudahlah. Jangan kutuk kecacatan fizikalnya.
Ini kecederaan daripada perang.
Tapi kenapa awak simpan pisaunya?
Saya perlu kawal bilik saya kerana dia sering memasukinya.
Apa yang awak sembunyikan di dalamnya?
Biasalah, barang-barang perempuan.
Boleh saya tengok?
Silakan.
Kami menangani terlalu banyak laporan,
pengecaman dan siasatan am.
Dan sudah tentu, kami berminat dengan masalah jenayah
dan sentimen antiparti,
tapi kami masih bimbang tentang masalah "Goldilocks."
Masuk senyap-senyap, makan makanan orang lain,
tidur di katil mereka.
Ia sangat biadab.
Boleh saya tengok dokumen awak?
Dokumen, Cik Betzler. Cepat. Kami tak ada banyak masa.
Ya, sudah tentu.
Berapa usia awak dalam gambar ini?
Dokumen itu berusia tiga tahun.
Saya 14 tahun ketika itu.
Tarikh lahir?
Satu hari bulan Mei.
1929.
Betul.
Terima kasih, Inge.
Tangkap gambar baru. Awak nampak buruk dalam gambar ini.
Nanti dulu.
Ini...
apa?
"Yahu Yahudi."
Siapa yang buat benda ini?
Saya.
Ia pendedahan tentang kaum Yahudi.
Cara mereka berfikir, kelakuan dan rupa mereka.
Ia hadiah untuk pemimpin kita.
Kawan-kawan, tengoklah buku ini.
Tengok gambar ini. Dia ada ekor.
Ada juga yang tergantung terbalik macam kelawar.
Ini pula lukisan kepala mereka.
Siapa yang mengendalikan operasi otak mereka?
Syaitan.
Kelakarnya kerana ia memang benar.
Tengok Yahudi kecil ini.
Yang ini ada tanduk.
Ini apa pula?
"Matilah, Nathan, matilah."
"Cara-cara untuk membunuh Nathan."
Nathan diseksa oleh ular. Dicucuk dengan kayu.
Ditembak daripada meriam dan digelar dengan panggilan keji.
Ya.
Nathan dipijak tayar basikal penny-farthing.
Siapa Nathan?
Seorang budak lelaki.
Nathan dipanggang atas unggun api.
Saya baru teringat, kita mesti pulang...
- Ingat? Kita dah tinggalkan lelaki itu. - Ya.
Terima kasih untuk ini. Awak buat saya amat gembira.
Saya harap awak boleh meneruskannya.
Sudah tentu.
Jika ada sesuatu yang mencurigakan, hubungilah kami.
Selamat sejahtera.
Hidup Hitler.
Selamat berkenalan, Inge.
Jangan keluar, Jojo.
Jaga keluarga awak.
Jaga pisau ini.
Elsa, awak dah perdayakan mereka.
Tujuh hari bulan Mei.
Apa?
Dia lahir pada hari ketujuh, bukan hari pertama.
Dia cuba membantu.
Mereka akan kembali.
Mereka akan tahu dia dah mati, kemudian, matilah saya.
Tiada siapa tahu Inge dah mati.
Awak boleh berpura-pura menjadinya.
Saya akan beritahu mak segalanya apabila dia pulang.
Yang saya kenal awak dan kita berkawan.
Orang Yahudi dan Nazi tak berkawan.
Kita sudah gagal teruk.
Boleh awak terangkannya?
Dia bukan...
Dia tak nampak jahat.
Saya dah mula mempersoalkan kesetiaan awak kepada saya dan parti kita.
Awak gelar diri awak patriot?
Tapi mana buktinya?
Askar Jerman wujud kerana mereka diperlukan.
Jerman bergantung pada kesungguhan anak-anak muda ini.
Kesungguhan dan kesediaan untuk berkorban demi tanah air,
walaupun dengan usaha Pihak Berikat yang sia-sia
yang telah menghantar tentera mereka yang belum bersedia ke sarang serigala.
Dan hanya mereka yang bermati-matian menentang musuh
akan kekal dalam ingatan Jerman selama-lamanya.
Awak berhak menentukan sama ada awak ingin diingati
atau hilang tanpa kesan
seperti sebutir pasir yang lenyap di gurun yang tak bermakna.
Kesimpulannya,
fikir masak-masak dan utamakan apa yang penting bagi awak.
Awak sepuluh tahun, Jojo.
Matanglah sikit.
Tidak.
Awak tahukah?
Dia tak banyak bercerita...
dia cuma kata yang dia bekerja dengan kawan-kawan
dan ayah awak terlibat dari jauh.
Tidak. Dia berjuang di medan perang.
Dia kata ayah awak akan pulang apabila perang tamat.
Ada sebab mak awak rahsiakannya daripada awak.
Kerana mak bencikan saya.
Kerana saya penyokong Nazi.
Saya musuhnya.
Dia tak mahu awak tahu perkara yang akan menyusahkan awak.
Tapi sekarang saya tiada apa-apa.
Tiada sesiapa.
Kali terakhir saya melihat ibu bapa saya adalah di stesen kereta api.
Mereka berada di dalam kereta api.
Saya lari.
Lama-kelamaan, saya jumpa jalan untuk pulang ke kota.
Kawan ayah saya sembunyikan saya.
Kemudian, kawannya pula, dan kawan kepada kawannya.
Sehinggalah ibu awak melindungi saya.
Dan saya masih di sini.
Tapi...
ibu bapa saya dihantar ke tempat di mana mereka takkan kembali.
Apa benda pertama yang awak akan buat jika awak bebas?
Menari.
WAHAI ELSA
Teruskan. Cepat.
Yorki?
Jojo!
Ya Tuhan.
Jojo.
Saya amat merindui awak.
Takziah atas kematian ibu awak.
Saya menangis tanpa henti apabila saya mendengarnya.
Apa yang berlaku?
Pihak Rusia, Jojo. Mereka akan menyerang.
Amerika pula akan serang di sebelah satu lagi.
Termasuklah England, China, Afrika dan India.
Seluruh dunia akan serang kita.
Tolong saya uruskan peluru ini.
Bagaimana keadaan kita?
Teruk. Jepun sajalah rakan kita.
Untuk pengetahuan awak, rupa mereka tak macam bangsa Aryan.
- Awak ingat lagi budak Yahudi itu? - Ya.
Dia masih bersama saya.
Dia dah jadi teman wanita saya.
Baguslah untuk awak, Jojo. Teman wanita.
Tapi dia gadis Yahudi.
Ada benda lain lebih penting daripada orang Yahudi, Jojo.
Askar Rusia ada di luar sana.
Mereka lebih teruk daripada semua orang.
Dengar kata, mereka makan bayi dan berasmara dengan anjing.
Itu teruk, bukan?
Berasmara dengan anjing?
Ya. Orang Inggeris pun sama juga.
Kita perlu halang mereka sebelum mereka makan kita dan cabul anjing kita.
Gila betul.
Sekarang Hitler dah tiada, kita perlu berdikari.
Apa?
Awak tak dengar?
Dia dah mati.
Dia berputus asa dan tembak kepalanya sendiri.
Tidak.
Itu mustahil.
Dia tembak kepalanya.
Otaknya.
Rupa-rupanya dia sembunyikan banyak rahsia daripada kita.
Dia buat banyak benda jahat tanpa pengetahuan semua orang.
Saya dah tak pasti jika kita di pihak yang benar.
Okey. Mari sini.
Awak nampak orang Amerika itu? Pergilah peluk dia. Cepat! Ayuh!
Yorki, ada berita gembira.
Awak dah naik pangkat dan akan dapat pistol sendiri.
Awak boleh tembak orang yang berbeza daripada kita.
- Okey. - Okey.
Jojo, mana pakaian seragam awak?
Ini dia. Pakai jaket ini supaya mereka takkan tembak awak.
Kita perlu bunuh semua benda yang kita nampak.
Demi Hitler.
Matilah, syaitan keji!
Matilah!
Berundur!
Wah!
Ya.
Mari. Di sini.
Mereka dah sampai!
Tentera Amerika!
Ayuh.
- Ikut dia. - Saya di belakang Kapten.
Di sini. Ayuh, cepat!
Hei, semua!
Pindahkan tahanan.
Pastikan tahanan sebaris.
Cepat!
Hei!
Apa?
Saya tak faham.
Jalan!
Bangun, anjing tak guna.
Kapten K.
Hei, budak.
Tengoklah kekecohan ini.
Apa yang sedang berlaku?
Histeria, kawan. Perang hampir tamat.
- Parti akan berakhir. - Saya tak seperti mereka.
- Awak takut? Jangan takut. - Tolonglah.
- Tengok sini. - Tidak.
Takziah atas kematian Rosie. Dia wanita yang baik.
Seorang yang benar-benar baik.
Okey?
Hei. Tak apa, nak.
Saya dah lama ingin beritahu awak. Saya rasa buku awak hebat.
Ya, maafkan saya kerana mengetawakannya.
Ia sangat kreatif.
Mari sini, biar saya tengok awak.
Awak nampak sihat.
Awak okey, nak.
Baliklah. Pergi jaga kakak awak.
Okey?
Pergi dari sini, orang Yahudi.
- Hei! Apa yang berlaku? - Pergi!
- Dia orang Yahudi. - Diamlah.
Awak kenal orang Nazi ini?
- Dia bantu kami. - Tidak, saya tak kenal dia.
Tidak...
- Pergi, orang Yahudi. - Hei!
Diamlah, Nazi.
- Tidak! - Pergi dari sini. Baliklah.
- Tidak! Lepaskan dia! - Baliklah!
Tidak!
- Lepaskan saya! - Pergi dari sini.
Baliklah!
Jojo?
Yorki!
Syukurlah.
- Saya ingat awak dah mati. - Tidak. Saya tak mati-mati.
Saya mahu pulang untuk berjumpa ibu saya.
Saya perlukan pelukan.
Semuanya dah tak masuk akal.
Benar. Sekarang bukan masa terbaik untuk menjadi penyokong Nazi.
Hei.
Perang dah tamat, teman wanita awak akan bebas.
Dia boleh keluar sekarang.
Apa yang tak kena?
Saya pergi dulu.
- Okey. - Maaf.
Jumpa lagi!
Hai. Saya dah pulang.
Apa yang berlaku di luar sana?
Di luar mana?
Di luarlah, bodoh.
Jojo, apa yang berlaku?
Selamatkah untuk saya keluar?
Jojo, selamatkah?
Boleh saya keluar?
Tidak.
Awak tak boleh keluar.
Kenapa?
Awak perlu tinggal di sini...
Siapa yang menang?
...dengan saya.
Jojo, siapa yang memenangi peperangan ini?
Kami.
Jerman yang menang.
Maafkan saya.
"Wahai Elsa.
Saya sedar keadaan sekarang sukar bagi awak...
dan awak rasa seperti berputus asa.
Tapi awak perlu terus positif.
Saya dan kawan saya, Jojo, ada rancangan untuk awak melepaskan diri.
Jadi, dengarlah cakapnya.
Dia akan tolong awak melarikan diri.
Kemudian, bolehlah kita tinggal di Paris.
Jangan risaukan Jojo.
Dia pasti tak apa-apa.
Kita jumpa di Paris.
Nathan."
- Dia dah mati. - Apa?
Nathan.
Dia meninggal dunia tahun lepas.
Batuk kering.
Jika begitu...
peliknya. Siapa yang tulis surat itu?
Terima kasih, Jojo.
Awak sangat baik terhadap saya.
Masalahnya, saya cintakan awak.
Saya tahu awak anggap saya sebagai adik, dan saya tak kisah.
Lagipun, awak terlalu tua untuk saya.
Tapi...
Aduhai, panasnya tempat ini.
Saya juga mencintai awak.
- Seperti cinta terhadap adik. - Seperti cinta terhadap adik.
Begini, saya dan Nathan palsu ada jalan untuk awak melarikan diri.
Mungkin awak boleh percayakan seorang adik?
Mungkin.
Baiklah.
Kemas barang-barang awak.
Kita pergi sekarang.
Jojo Betzler.
Sepuluh setengah tahun.
Hari ini,
buatlah apa saja yang terdaya.
Awak nak ke mana?
- Keluar. - Keluar?
Oh, jangan harap.
Awak akan duduk di sini dan beritahu saya apa yang berlaku
antara awak dengan benda di loteng itu.
"Benda" itu ialah seorang gadis.
- Awak mencintainya, bukan? - Ya.
- Mengakulah. - Saya baru saja mengaku.
Saya dah agak!
Hubungan awak takkan berjaya.
Tidak, dia terlalu tua untuk awak Dan awak hodoh.
Dia tentu akan meninggalkan awak. Awak sedar, bukan?
Jadi, inilah yang awak akan buat.
Pakai benda ini.
Lupakan budak Yahudi jijik di atas sana.
Dan kembali kepada saya, seperti yang sepatutnya.
Faham?
Pakai benda ini.
Kemudian, kita akan anggap semua ini tidak pernah berlaku.
Faham?
Awak tak mahu sanjung saya?
Bolehlah? Demi masa silam?
- Sanjungilah saya, kawan. - Tidak.
- Sanjungi saya. - Tidak.
Sanjung sikit saja. Bolehlah.
Berambuslah, Hitler.
Mari.
Tunggu.
Awak dah bersedia?
Ya.
Ia berbahaya?
Sangat berbahaya.
Kita dah berjaya.
Mungkin saya patut ditampar.
Apa kita akan buat sekarang?
BIAR SEGALANYA BERLAKU KEPADAMU
KEINDAHAN DAN KEZALIMAN
TERUSKAN HIDUP
TIADA PERASAAN YANG MUKTAMAD.
Terjemahan sari kata oleh Noorsalwati Nordin